burgasdotpro/wikipedia huggingface dataset:
Primelephas

Primelephas je vyhynutý rod z čeľade slonovité z Afriky, ktorý zahŕňa jediný druh Primelephas korotorensis (vrátane bývalého druhu Primelephas gomphotheroides).
Charakteristika.
Žil v neskorom miocéne a ranom pliocéne pred približne 7,44 miliónmi rokov.
Primelephas znamená v latinčine „prvý slon“. Vyzeral už ako dnešný slon, ale stále ešte mal dva kly aj na spodnej čeľusti a redukované premoláre, ktoré u jeho potomkov vymizli úplne.
Systematika.
Zaradenie v systéme.
Podľa novších názorov sa rod "Primelephas" vyvinul asi z rodu "Gomphotherium", podľa starších názorov z rodu "Stegotetrabelodon". Pokiaľ ide o ďalšie vývojové vzťahy rodu "Primelephas", existuje viacero názorov:
Vnútorná systematika.
Coppens 1965 na základe nálezov z Čadu vytvoril nový druh "Stegodon korotorensis", ktorý zaradil k ostatným druhom rodu "Stegodon". Maglio 1970 vytvoril nový rod "Primelephas" s dvoma druhmi - "Primelephas gomphotheroides" (nálezy z Kene) a "Primelephas korotorensis" (spomínané nálezy z Čadu, t.j. bývalý Stegodon korotorensis bol presunutý do novo vytvoreného rodu Primelephas a patrične premenovaný). V rokoch 1997 - 2004 viacerý autori navrhovali zahrnúť dovtedajší druh "Primelephas korotorensis" do druhu "Primelephas gomphotheroides", keďže rozdiely medzi týmito dovtedajšími druhmi sú minimálne. V roku 2008 bolo toto zlúčenie druhov aj formálne uskutočnené, ale s tým, že nový zlúčený druh dostal meno "Primelephas korotorensis", keďže podľa pravidla priority má starší názov (v tomto prípade korotorensis) prednosť. Okrem toho treba poznamenať, že časť z toho, čo sa v minulosti radilo do druhu "Primelephas gomphotheroides" dnes patrí do druhov "Stegotetrabelodon orbus" a "Stegodon kaisensis".
Amazonas

Amazonas môže byť:
Volta Redonda

Volta Redonda je mesto a obec (município) vo východnej Brazílii v štáte Rio de Janeiro. Širšie okolie mesta zahŕňa okolo 700 000 obyvateľov. Nachádza sa 130 km od Rio de Janeira.
V meste sa nachádza Companhia Siderurgica Nacional (CSN), najväčší výrobca ocele v Latinskej Amerike. Dnes je hospodárstvo mesta, napriek tomu, že základom je stále priemysel, diverzifikované a vo veľkej miere založené na službách a obchode. Volta Redonda je známe ako Cidade do Aço (čo je portugalský výraz pre oceľové mesto).
Bifröst

Bifröst je dúhový most medzi svetmi v severskej mytológii, ktorý postavili bohovia. Spája všetky svety, ktoré sa nachádzajú na strome sveta - Yggdrasile.
Bifröst má k dispozícií napr. Thor vo svojej zbrani Stormbreaker.
Nilópolis

Nilópolis je mesto a obec (município) vo východnej Brazílii v juhovýchodnej časti štátu Rio de Janeiro.
Je to najmenšia obec v Rio de Janeiro, celkovou plochou 19 km². Okolité územie je súčasťou "Gericinó Natural Park". Hustota obyvateľstva je jedna za najväčších, dosahuje viac ako 18 000 obyvateľov/km².
Nilópolis bol súčasťou dedičného kapitánstva São Vicente, ktoré bolo zmieňované už v roku 1531. Mesto oficiálne vzniklo v roku 1947.
Nilópolis je známy školou "Grêmio Recreativo Escola de Samba Beija-Flor de Nilópolis,", jednou z najprestížnejších škôl samby v Brazílii. Jej účastníci sú spravidla finalisti karnevalu v Rio.
Cabo Frio

Cabo Frio je mesto a obec (município) vo východnej Brazílii v spolkovom štáte Rio de Janeiro. Bolo založené v roku 1615.
Hospodárstvo mesta je založené na turistike. Najviac turistov prichádza z Minas Gerais, Brasílie a Rio de Janeira. Významné pamätihodnosti v meste sú most Feliciano Sodré, kaplnka Nossa Senhora da Guia, kostol São Benedito, kostol Nossa Senhora da Assunção church a miestne divadlo.
Mesto má deväť pláží: Forte (praia do Forte), Peró (praia do Peró), São Bento (praia São Bento), Siqueira (praia do Siqueira), Sudoeste (praia do Sudoeste), Dunas (praia das Dunas), Foguete (praia do Foguete), Palmeiras (praia das Palmeiras), a Unamar (praia de Unamar).
V posledných rokoch sa obyvateľstvo zvyšovalo, jednak v dôsledku investícii, získaných obcou za prenájom územia, kde sa ťaží ropa od firmy Petrobras, a tiež pre zvyšujúci sa počet dôchodcov, ktorí sem prichádzajú z Rio de Janeira.
Cabo Frio je známe typickým jedlom, krevetovou pastou. Hlavná pláž Forte má 4 km bieleho piesku. Jej meno pochádza od portugalskej pevnosti z 16. storočia, nachádzajúcej sa na severnej skale. 
Doprava.
Mesto má medzinárodné letisko. Medzinárodné linky sú najmä chartrové lety z Argentíny, Čile, a Uruguaja. Na druhej strane letisko sa stalo významnou cargo destináciou.
Petrobras

Petróleo Brasileiro alebo Petrobras () je čiastočne štátom vlastnená brazílska nadnárodná energetická korporácia so sídlom v Rio de Janeiro v Brazílii. Je najväčšou spoločnosťou v Latinskej Amerike podľa tržnej kapitalizácie a obratu a je tiež najväčšou spoločnosťou sídliacou na Južnej pologuli podľa trhovej hodnoty.
Spoločnosť Petrobras vznikla v roku 1953. V septembri 2010 viedol Petrobras najväčší predaj akcií v histórii, keď 72,8 miliardy amerických dolárov v akciách predala burze cenných papierov BM&amp;F Bovespa. Na základe predaja sa stal Petrobras ihneď štvrtou najväčšou spoločnosťou na svete podľa trhovej kapitalizácie.
Nova Friburgo

Nova Friburgo je mesto a obec (município) vo východnej Brazílii v štáte Rio de Janeiro. Nachádza sa v severnej hornatej časti štátu, 136 km od hlavného mesta Rio de Janeiro.
Mesto bolo založené v roku 1818 švajčiarskymi prisťahovalcami a švajčiarsky, respektíve trochu nemecký charakter si uchováva do dnešných čias. Má prezývku "A Suíça Brasileira" (brazílske Švajčiarsko). Skladá sa zo štvrtí Riograndina, Campo do Coelho, Amparo, Conselheiro Paulino, Lumiar a São Pedro da Serra.
Hospodárstvo.
Mesto je druhým najväčším výrobcom kvetín a kytíc v krajine. Vo výrobe textílií (spodnej bielizne) zaujíma dokonca prvé miesto. Sektor služieb tvorí väčšinu HDP mesta.
Ijuí

Ijuí je mesto a obec (município) v južnej Brazílii v štáte Rio Grande do Sul. Nachádza sa 420 km juhovýchodne od Porto Alegre. Je označované za hlavné mesto kultúry štátu Rio Grande do Sul. Na výbornej úrovni sú v meste aj zdravotnícke zariadenia a univerzita. Vzhľadom na rôznorodé etniká, poväčšine z Európy, ktoré tvoria základ obyvateľstva mesta, sa tu každoročne usporadúva festival rôznych kultúr Fenad.
Poľnohospodárstvo a spracovanie poľnohospodárskych plodín ostáva hlavným zdrojom bohatstva mesta, najmä výroba mlieka, vajec a medu. Mesto má tiež dobre rozvinutý strojársky a chemický priemysel.
São João de Meriti

São João de Meriti je mesto a obec (município) vo východnej Brazílii v štáte Rio de Janeiro. Mesto patrí k najhustejšie zaľudneným v južnej Amerike. Osada na mieste terajšieho mesta bola založená v roku 1647, v roku 1931 obdržala štatút mesta. Je súčasťou regiónu Veľkého Ria. Nachádza sa 23 km od Ria.
Základnými odvetviami ekonomiky sú rastlinná a živočíšna výroba, výroba koží, hutnícky a chemický priemysel.
Maks Ščur

Maks Ščur (; * 5. december 1977, Brest) je bieloruský básnik, spisovateľ a prekladateľ.
V rokoch 1994–1998 bol študentom Minskej lingvistickej univerzity. Od roku 1998 žije v Prahe. Prekladá z češtiny, španielčiny a angličtiny.
Niterói

Niterói je mesto a obec (município) vo východnej Brazílii v štáte Rio de Janeiro. Patrí do aglomerácie Veľkého Ria.
Mesto má prezývku Niquiti a Mesto smiechu. Podľa štúdie nadácie Getulio Vargas Foundation bolo mesto Niterói v júni 2011 klasifikované ako najbohatšie brazílske mesto. Slovo "Niterói" pochádza z jazyka Tupí a znamená voda, ktorá ukrýva. Osada na mieste mesta bola založená v roku 1573. 
Niteroi je moderné mesto. Hospodárstvo je koncentrované v obchode a službách, ako realitné kancelárie, grafický design, design webových stránok a reklama. Je tu však aj spracovateľský a textilný priemysel.
Niteróiske múzeum súčasného umenia, hlavná atrakcia mesta, bolo navrhnuté Oscarom Niemeyerom. Centrálnej časti mesta dominuje mrakodrap Niterói Tower, v ktorej sú obchodné a kancelárske priestory a Niterói Shopping Mall.
Niteroi má ďalšie tri veľké obchodné strediská, Plaza Shopping, Itaipu Multi Center a Baymarket. Mesto je 14 km (8 míľ), respektíve 25 minút vzdialené od Rio de Janeira, s ktorým je spojené mostom Rio-Niterói a dvoma trajektami. Rovnako v kvalite života, podľa indexu OSN, patrí k trom najlepším brazílskym mestám.
Duque de Caxias

Duque de Caxias je mesto a obec (município) v juhovýchodnej Brazílii v štáte Rio de Janeiro. Je súčasťou aglomerácie Veľkého Ria a s mestom samotným hraničí na juhu. Mesto je tretím najľudnatejším v aglomerácii.
Hoci je druhým najbohatším v štáte Rio de Janeiro, stále má problémy s kanalizáciou. Nachádza sa tu ropná rafinéria a chemický priemysel. V meste má sídlo "Fábrica Nacional de Motores", výrobca motorov a nákladných áut. Mesto je sídlom rímskokatolíckej diecézy Duque de Caxias.
Brigáda

Brigáda môže byť:
São Gonçalo

São Gonçalo je mesto a obec (município) v juhovýchodnej Brazílii v štáte Rio de Janeiro. Je súčasťou aglomerácie Veľkého Ria. Je druhým najľudnatejším mestom aglomerácie. V roku 1579 tu bola založená kaplnka, mesto obdržalo mestské práva v roku 1929. Je to priemyselná časť aglomerácie. Má prezývku „Manchester Fluminense“.
São Gonçalo neustále trpí slabými službami odvozu odpadkov a nie je nezvyčajné vidieť hromady odpadkov v uliciach.
Metropolitný región Rio de Janeiro

Metropolitný región Rio de Janeiro (port. "Região Metropolitana do Rio de Janeiro") alebo Veľké Rio (de Janeiro) je aglomerácia v štáte Rio de Janeiro v juhovýchodnej Brazílii. Bol vytvorený zákonom z roku 1974. Je to devätnásta najväčšia metropolitná oblasť sveta s rozlohou 5 292,139 km² a počtom obyvateľstva takmer dvanásť miliónov. 
Aktuálne sa skladá z nasledovných miest: Belford Roxo, Duque de Caxias, Guapimirim, Itaboraí, Japeri, Magé, Mesquita, Nilópolis, Niterói, Nova Iguaçu, Paracambi, Queimados, Rio de Janeiro, São Gonçalo, São João de Meriti, Seropédica, Tanguá.
Norbert Wójtowicz

Norbert Wójtowicz (* 1. december 1972, Plock, Poľsko) je poľský historik, teológ, pedagóg a spisovateľ.
Absolvent Univerzity a Pápežskej Teologickej Fakulty vo Vroclave. Od roku 2003 PhD. Je absolventom postgraduálneho štúdia v odbore žurnalistiky (1999), otázky spojené s fungovaním európskych fondov (2004), špeciálneho vzdelávania (2006) a rehabilitácie (2009).
Prednáša, okrem iného na Ústave dejín na Univerzite vo Vroclave, Vysokej škole P. Włodkowica v Plocku. Od roku 2006 je zamestnancom Inštitútu národnej pamäti ("Instytut Pamięci Narodowej").
Autor kníh o slobodomurárstve:
Laureát ceny "Zlaté Pero „Poľského slobodného murára”" (Złote Pióro „Wolnomularza Polskiego”) v 2005.
Člen poľského veliteľa Rádu rytierov a špitální svätého Lazara Jeruzalemského.
Mijuki (torpédoborec)

Mijuki (: 深雪) bol štvrtý torpédoborec prvej série triedy "Fubuki" imperiálneho loďstva. Bol dokončený v júni 1929 a nešťastne stratený pri kolízii s torpédoborcom "Inazuma" 29. júna 1934.
Popis.
"Mijuki" bol dokončený v základnej konfigurácii typickej pre prvé jednotky triedy "Fubuki". To zahŕňalo hlavňovú výzbroj zloženú zo šiestich 127mm kanónov modelu 1914 v troch dvojhlavňových uzavretých delových vežiach modelu A (jedna na prove a dve vzadu), ktoré doplňovali dva guľomety. Torpédovú výzbroj tvorili tri 610mm trojhlavňové torpédomety.
Stavba nového „torpédoborca číslo 38“ (第三十八号駆逐艦 "Dai-sandžúhači-gó kučikukan") začala 30. apríla 1927 v lodeniciach Uraga v Jokosuka na základe plánu doplnenia loďstva z fiškálneho roku 1923 (大正12年度艦艇補充計画 "Taišó džúni-nendo kantei hodžú keikaku"). Krátko po spustení na vodu v júni 1928 upustilo cisárske námorníctvo od pomenovávania torpédoborcov len podľa priradeného čísla a rozostavanému torpédoborcu bolo pridelené meno "Mijuki". "Mijuki" bol dokončený a prijatý do služby 29. júna 1929.
Služba.
Po prijatia do služby bol "Mijuki" spolu so sesterskými loďami "Fubuki", "Širajuki" a "Hacujuki" pridelený k 2. eskadre torpédoborcov, ktorá podliehala 2. loďstvu. Od 10. októbra 1931 až do 8. júla sa "Mijuki" podrobil údržbe a úpravám v námornom arzenále v Kure, počas ktorých boli taktiež upravené kotle.
Zrážka.
Počas rutinného cvičenia juhozápadne od ostrova Čedžu sa 29. júna 1934 "Mijuki" zrazil s torpédoborcom "Inazuma" a po kolízii sa potopil. Presné údaje o počte obetí neexistujú, ale pravdepodobne zahynulo najmenej 5 námorníkov.
Torpédoborec "Inazuma" mal po kolízii ťažko poškodenú prednú časť, stratil chod a ťažký krížnik "Nači" ho musel odvliecť do Saseba, kde následne podstúpil rozsiahle opravy. "Mijuki" bol jediným moderným torpédoborcom, ktorý sa nedožil druhej svetovej vojny a tiež to bol jediný prípad straty torpédobrca pri zrážke s iným torpédoborcom. 
Dňa 15. augusta 1934 bol "Mijuki" vyškrtnutý zo zoznamu lodí cisárskeho námorníctva.
Harucuki (torpédoborec)

Harucuki () bol deviaty torpédoborec triedy "Akizuki" imperiálneho loďstva počas druhej svetovej vojny. Bol dokončený v decembri 1944 - teda príliš neskoro nato aby mohol byť zapojený do bojov, po vojne bol odovzdaný Sovietskemu zväzu 28. augusta 1947.
Opis.
"Harucuki" bol špeciálne konštruovaný ako protilietadlový torpédoborec, ktorého hlavnou výzbrojou bolo 8 nových diel kalibru 100 mm, s veľmi dobrými balistickými vlastnosťami. Bol tretím torpédoborcom podtriedy Šimocuki-Fujuzuki. Lodný kýl bol položený na výstavbu 23. decembra 1943 v Sasebe – námorných lodeniciach, a loď vstúpila do služby 28. decembra 1944. Názov, rovnako ako u ostatných torpédoborcov v sérii, bol spájaný s Mesiacom a znamenal „Jarný Mesiac“.
Služba.
Po uvedení do prevádzky v decembri 1944, jeho posádka cvičila vo vodách Japonska a jej jediným veliteľom sa stal "Satoru Kohama". "Harucuki" bol zaradený do 11. eskadry torpédoborcov a bola aj jej vlajkovou loďou. Od marca sa zúčastňoval eskortných povinností vo vodách Japonska, ale nikdy nenatrafil na boj. Od augusta 1945 do konca vojny, sa pohyboval vo Vnútornom mori. Po vojne slúžil ako repatriačné plavidlo.
Dňa 5. októbra 1945 bol "Harucuki" vyškrtnutý zo zoznamu lodí japonského námorníctva a následne po vojne, bol „Harucuki“ odovzdaný Sovietskemu zväzu v rámci reparácií a 7. júla 1947 bol už na zozname sovietskej flotily. 28. augusta 1947 ho prevzala nová posádka, a na stožiari začal nosiť sovietsku vlajku. 25. septembra bol premenovaný na "Vnezapnyj" (Внезапный), a bol pridelený do 63 divízie torpédoborcov pod správou 5. loďstva. Nie je jasné, akú výzbroj niesol v sovietskych rukách, najmä či to bola pôvodná výzbroj, alebo ju Sovieti vymenili za novú. Od 15. apríla 1948 do 28. apríla 1949 sa loď nachádzala v rezerve, potom sa vrátila do služby, aby slúžila ako školská loď "Oskol" (Оскол).
1. januára 1955 bol premenený na kasárne Hulk PKK-65. Vyčiarknutý zo zoznamu flotily bol až 4. júna 1969 a následne ho zošrotovali.
Fakulta verejnej správy Univerzity Pavla Jozefa Šafárika v Košiciach

Fakulta verejnej správy Univerzity Pavla Jozefa Šafárika (skr. FVS UPJŠ) poskytuje vysokoškolské vzdelanie týkajúce sa verejnej správy - správy verejných, resp. spoločenských vecí, vykonávanej predovšetkým orgánmi štátnej správy, miestnej (ale aj záujmovej) samosprávy a v neposlednom rade i verejnoprávnymi inštitúciami.
Fakulta je členená na 4 katedry: Katedru ekonomiky a riadenia verejnej správy, Katedru sociálnych štúdií, Katedru verejnej politiky a teórie verejnej správy a na Katedru verejnoprávnych disciplín.
História.
V roku 1990 došlo z podnetu nemeckej strany k nadviazaniu kontaktov medzi Univerzitou v Bayreuthe a UPJŠ. V priebehu krátkeho obdobia bola podpísaná zmluva o vzájomnej spolupráci medzi obidvoma vysokoškolskými inštitúciami. Jedným z prvých konkrétnych výsledkov spolupráce bol návrh Univerzity v Bayreuthe vytvoriť na UPJŠ Inštitút pre verejnú správu, ako vysokoškolskú inštitúciu, ktorá by v rámci magisterského štúdia pripravovala absolventov pre oblasť verejnej správy. Výsledkom vzájomných rokovaní bol vznik "Inštitútu pre verejnú správu" pri Právnickej fakulte UPJŠ v roku 1994.
Fakulta verejnej správy UPJŠ bola zriadená rozhodnutím rektora č. 1/98 zo dňa 28. októbra 1998. Tomuto rozhodnutiu predchádzalo uznesenie "Akreditačnej komisie", ktorým komisia vyjadrila kladné stanovisko k návrhu na zriadenie FVS UPJŠ. So zriadením fakulty vyjadrilo súhlas Ministerstvo školstva SR listom z 29. septembra 1998 a akademický senát UPJŠ uznesením č. 97/98 súhlasil s návrhom na zriadenie fakulty od 1. novembra 1998.
Prvé prijímacie skúšky sa konali 7. januára 1999 a prijatých bolo 53 študentov. Títo študenti absolvovali prvý rok štúdia v netypickom akademickom roku, ktorý pozostával z dvoch desať týždňových semestrov a trval od 25. januára 1999 do 12. júla 1999. V nasledujúcom, už štandardnom, akademickom roku nastúpilo do prvého ročníka spolu 90 uchádzačov. 
V roku 2009 študovalo na fakulte 972 poslucháčov, z toho 732 v dennej a 240 v externej forme štúdia. Od jej vzniku úspešne opustilo jej brány viac ako 600 absolventov.
Súčasný stav.
V roku 2019 na fakulte študovalo 634 študentov, z toho 538 v dennej forme a 96 v externej forme štúdia. Počet zamestnancov v roku 2019 dosiahol číslo 49.
Belgický daviscupový tím

Belgický daviscupový tím je tenisový tím, ktorý reprezentuje Belgicko v Davisovom pohári.
Eurótas

Eurótas alebo Eurótás môže byť:
Infekcia enterotoxigénnymi Escherichia coli

Infekcia enterotoxigénnymi Escherichia coli je príčinou hnačiek detí i dospelých. Výskyt týchto hnačiek je endemický, stretávame sa s nimi v teplejších podnebných pásmach (napr. Egypt, Mexiko). Na Slovensku sa objavujú v podobe tzv. cestovateľských hnačiek u dovolenkárov a cestovateľov krátko po návrate z ohrozených oblastí. 
Enterotoxigénne kmene E.coli kolonizujú tenké črevo pomocou fimbrií, ktoré sú druhovo špecifické. Produkujú 2 typy enterotoxínov: termolabilný (podobná štruktúra i účinok ako choleragén) a termostabilný. 
Liečba je väčšinou symptomatická, s dôrazom na stabilizáciu vnútorného prostredia (rehydratácia).
Orestes

Orestes (iný prepis: "Orestés") alebo zriedkavo Orest môže byť:
Fimbria

Fimbria (lat. "strapec, kučera") môže byť:
Ión

Ión môže byť:
Ion

Ion môže byť:
Kritón

Kritón môže byť:
Kratylos

Kratylos môže byť:
Charmides

Charmides alebo Charmidés ("Charmides", iný prepis: "Charmidés") môže byť:
Hipparchos

Hipparchos môže byť:
Prótagoras

Prótagoras alebo Prótagorás alebo Protagoras (po grécky: "Prótagoras"/iný prepis: Prótagorás) môže byť:
Protagoras môže byť aj:
Gorgias

Gorgias alebo Gorgiás môže byť:
Alkibiades

Alkibiades (iný prepis: Alkibiadés, ) môže byť:
Parmenides

Parmenides alebo Parmenidés môže byť:
Parmenides môže byť aj:
Nálet na Darwin

Nálet na Darwin, mesto na severnom pobreží Austrálie, bol jednou z námorných a leteckých operácií druhej svetovej vojny v Tichomorí. Uskutočnil sa 19. februára, 1942 a bol to dosiaľ najväčší útok zahraničnej mocnosti proti Austrálii a prvý z viac než 100 náletov v rokoch 1942-43.
Uskutočnil ho japonský zväz lietadlových lodí pod velením viceadmirála Čúiči Naguma v zložení: 4 lietadlové lode "Akagi", "Kaga", "Hirjú", "Sorjú", bojové lode Kirišima, Hiei, ťažké krížniky "Tone", "Čikuma", ľahký krížnik "Abukuma" a torpédoborce "Tanikaze", "Isokaze", "Hamakaze", "Urakaze", "Kasumi", "Arare", "Kageró", "Širanui" a "Akigumo". Proti tejto vojenskej sile mohlo byť nasadených okrem protilietadlových diel len 11 stíhačiek Curtiss P-40E 33. squadrony USAAF.
19. februára 1942 v 8:45 ráno odštartovalo pod velením fregatného kapitána Micua Fučidu viac než 188 lietadiel prvej vlny proti Darwinu. Druhá vlna tvorená 27 bombardérmi Micubiši G3M2 ("Nell") z Ambonu a 27 bombardérov Micubiši G4M2 ("Betty") z Kendari priletelo nad Darwin v priebehu dňa.
Okrem prístavného zariadenia, bolo zničených 11 lietadiel P-40, 6 bombardérov Lockheed Hudson, 1 bombardér B-24, 3 hydroplány PBY Catalina a 3 dopravné lietadlá C-45. V prístave bol potopený torpédoborec USS "Peary", veľká transportná loď "Meigs", hliadková loď HMAS "Mavie" a obchodné lode "British Motorist", "Kelat", "Mauna Loa", "Neptuna" a "Zealandia". Po nálete Spojenci základňu v Darwine opustili a presunuli sa do Brisbane, Freemantlu a do niekoľkých menších prístavov.
Hipokamp

Hipokamp môže byť:
Hippocampus

Hippocampus môže byť:
Fenix (StarCraft)

Fenix je fiktívna postava zo sveta Starcraftu, ktorý vytvorila spoločnosť Blizzard Entertainment. Bojovník z kasty zélotov, obývajúci a obraňujúci Aiur, domovskú planétu Protossov.
Rešpektovaný ostatnými bojovníkmi i temnými templármi, hlavne Zeratulom, bojoval proti horde Zergov pri obrane planéty Aiur. Jeho čepele však v dôležitom momente prestali fungovať a po tom, čo sa armáda Protossov dostala k jeho dokaličenému telu, pretransformovali jeho vedomie do tzv. Dragoona, kybernetickej bojovej jednotky s útokom na diaľku. Fenix spoločne s Tassadarom bol v konflikte s vládnou kastou Protossov, no našiel aj spojencov v radoch temných templárov a ľudí (Terranov) pod vedením Jima Raynora.
Pri evakuácii obyvateľstva z planéty Aiur na Shakuras cez portál ostal Fenix spolu s Jimom Raynorom pri bráne, aby nedovolili Zergom dostať sa na Shakuras. Napriek ich odvahe sa niekoľko Zergov cez nich dostalo, ale svojim hrdinským činom spôsobili relatívny pokoj na Shakurase. Neskôr sa Fenix spolu s Raynorom dohodli s kráľovnou Zergov, Sarah Kerrigan (pod menom Queen of Blades) na spoločnom postupe proti novému nepriateľovi, United Earth Directorate. Po tom, čo bol Fenix vyslaný na planétu menom Moria, kde zabezpečil suroviny na tvorbu mocnej armády, Sarah ho začala považovať za prebytočného a napadla jeho sily. Fenix zomrel v boji. Na konci Brood War sa ho pokúsil iný hrdina Protossov, Artanis, pomstiť útokom na armádu Sarah Kerrigan, no jeho pokus bol neúspešný.
Európsky nástroj finančnej stability

Európsky nástroj finančnej stability alebo menej často Európsky finančný stabilizačný nástroj alebo Euroval (neoficiálne preklady: Európsky finančný stabilizačný fond, Európsky fond finančnej stability, Zariadenie pre európsku finančnú stabilitu, Európsky finančný stabilizačný rámec, nesprávne (lebo ide o inú organizáciu) "Európsky finančný stabilizačný mechanizmus"; slov. skratka ENFS; angl. "European Financial Stability Facility", skr. "EFSF") je účelovo založený subjekt (angl. special purpose vehicle), presnejšie akciová spoločnosť podľa luxemburského práva, založený 16 členskými štátmi eurozóny v júni 2010. Jeho účelom je najmä - za účasti MMF - vydávať dlhopisy (teda požičiavať si peniaze na kapitálovom trhu), za ktoré ručia členské štáty eurozóny do celkovej výšky 780 (predtým 440) miliárd EUR, a takto požičané peniaze poskytovať ako pôžičky členským štátom eurozóny, ktoré sú v ťažkostiach. Spolu s európskym finančným stabilizačným mechanizmom tvorí tzv. euroval 1.
Vzťah k slovenskej politike.
V marci 2011 zástupcovia štátov eurozóny dohodli zvýšenie ručenia v rámci ENFS zo 440 na 780 miliárd eur. Ako posledný štát eurozóny túto dohodu malo ratifikovať Slovensko. Pri prvom hlasovaní 11. októbra 2011, ktoré premiérka Radičová spojila s hlasovaním o dôvere vláde, poslanci neschválili zvýšenie objemu ručenia v rámci ENFS (za hlasovali členovia SDKÚ, KDH a strany Most, SaS a Smer nehlasovali), čím zároveň spôsobila pád dovtedajšej vlády. O dva dni neskôr, 13. októbra, sa konalo druhé hlasovanie, pri ktorom bolo zvýšenie objemu ENFS schválené.
Fenix

Fenix môže byť:
Jaroslavľ

Jaroslavľ je mesto v Rusku, administratívne centrum Jaroslavlianskej oblasti a rajóna. Mesto má 606 800 obyvateľov (2010) a rozlohu asi 206 km². Leží na sútoku riek Volga a Kotorosla asi 282 km severovýchodne od Moskvy. Historické centrum mesta je zapísané od roku 2005 do zoznamu svetového dedičstva UNESCO.
Dejiny.
Mesto podľa legendy založil v roku 1010 knieža Jaroslav I. Prvá písomná zmienka pochádza z roku 1071. Neskôr tvorilo centrum Jaroslavského kniežatstva Počas obdobia zmätkov v polovici 16. storočia sa stalo mesto tzv. druhej domobrany, ktorú organizovali Kuzma Minin a Dmitrij Požarskij.
Dnes je tretím najväčším mestom Centrálneho federálneho okruhu a najstarším veľkým mestom nad 0,5 milióna obyvateľov v celej krajine. Mesto je významnou dopravnou križovatkou, najmä železníc a cestných komunikácii v smeroch Moskva, Vologda, Rybinsk, Kostroma, Ivanov a Kirov. Nachádza sa tu riečny prístav a letisko. Historické centrum mesta so stredovekou pevnosťou je zapísané od roku 2005 do zoznamu svetového dedičstva UNESCO.
Mesto sa z administratívneho hľadiska člení na 6 rajónov: Dzeržinskij, Zavolžskij, Kirovskij, Krasnoperkopskij, Leninskij a Frunzenskij.
Jakovlev Jak-42

Jakovlev Jak-42 (; v kóde NATO: „Clobber“) je trojmotorové úzkotrupé prúdové dopravné lietadlo vyvinuté v Sovietskom zväze v 70. rokoch 20. storočia ako náhrada za zastarané stroje Tu-134, An-24, An-26 a Il-18.
Prvý prototyp stroja vzlietol 7. marca 1975 ale nesplnil všetky očakávania. Určité problémy boli najmä s motorom, a tak bolo lietadlo zavedené do služby až v roku 1980. Stroje boli v rokoch 1977 – 1981 vyrábané v smolenskom leteckom závode, od roku 1978 aj v Saratove. Výroba bola ukončená v roku 2002. Postupne bol stroj modernizovaný a vznikla aj verzia pre nákladnú dopravu. Do lietadla bola, v rámci modernizácie, inštalovaná zahraničná avionika. Vo februári 2011 sa v službe nachádzalo 100 kusov týchto lietadiel, ktoré používalo 35 leteckých spoločností.
Havárie.
Do 7. septembra 2011 došlo pri ôsmich ťažkých haváriách Jak-42 k 570 obetiam.
Karass

Karass je fiktívna postava zo sveta Starcraftu, ktorý vytvorila spoločnosť Blizzard Entertainment. Templár a zároveň veliteľ malej armády Protossov, ktorá vyhľadala Zeratula pri hľadaní proroctva v spomienkach, ktoré poslal Zeratul Jimovi Raynorovi.
Na začiatku kampane vyslal niekoľko bojovníkov, tzv. Stalkerov, aby pomohli Zeratulovi pri jeho ťažení, predovšetkým proti leteckým jednotkám Zergov. Templár Karass kryl ústup Zeratula, pričom zahynul pri obrane pozície proti presile Zergov, ktorých viedla Sarah Kerrigan. Karass bol jediný známy templár, ktorý mal schopnosť priameho útoku, kým všetci ostatní tzv. vysokí templári sú plne odkázaní na svoje magické schopnosti. Pred smrťou prehlásil v osobnom rozhovore so Zeratulom, že proroctvo je dôležitejšie ako ktokoľvek z nich.
Elektrický prúd

Elektrický prúd môže byť:
Prúdová intenzita

Prúdová intenzita alebo intenzita prúdu alebo veľkosť prúdu môže byť:
KS

ks môže byť:
k. s. môže byť:
KS môže byť:
Jorma Valtonen

Jorma Juhani Valtonen * (22. december 1946, Turku, Fínsko) je bývalý fínsky hokejový brankár, odchovanec TPS Turku. V súčasnosti pôsobí ako tréner brankárov v klube ruského účastníka KHL Lokomotiv Jaroslavľ. Zmluvu podpísal pred začiatkom sezóny 2011/12.
Pri tragickej nehode lietadla s hokejistami Jaroslavle cestou na zápas KHL do Minska 7. septembra 2011 na zozname cestujúcich jeho meno zverejnené nebolo.
Reprezentácia.
V drese reprezentácie Fínska sa zúčastnil:
Methuselah’s Children

Methuselah's Children je román Roberta A. Heinleina z roku 1958. V češtine vyšiel pod názvom "Matuzalémovy deti." Ide o román, ktorý pôvodne vychádzal na pokračovanie v časopise "Astounding Science Fiction" v mesiacoch júl, august a september 1941. V roku 1958 bol rozšírený do formátu románu. Román je obvykle zaradený do Heinleinovej "histórie budúcnosti". 
Príbeh.
Viktoriánsky milionár Ira Howard založil krátko pred smrťou nadáciu na podporu dlhovekosti. Nadácia vyhľadáva ľudí, ktorých starí rodičia sa dožili viac ako 100 rokov a povzbudzuje ich k manželstvu. Takisto bohato podporuje ich deti. Takto vzniká skupina dlhovekých ľudí, ktorí si hovoria "Howardove rodiny" a ktorí sa môžu dožiť aj 200 rokov. Niekoľko rokov pred udalosťami knihy sa rodiny rozhodli vyjsť z utajenia, ale namiesto pozitívneho prijatia sa stali objektami nenávisti. Bežní obyvatelia si myslia, že vlastnia špeciálnu procedúru na predĺženie života. V tomto období sa na scénu vracia Lazarus Long, najstarší z dlhovekých.
&lt;br&gt;Potom, ako rodiny odhalia plán na ich uväznenie s cieľom získať recept na predĺženie života, prípadne ich zničiť, Lazarus naplánuje útek s experimentálnou kozmickou loďou, vybavenou špeciálnym pohonom, ktorý umožňuje rýchlosť vyššiu (blízku?) ako rýchlosť svetla. Priblížia sa k najbližšej hviezde typu G, ktorá má obývateľnú planétu s humanoidmi, ktorí sa nazývajú Jocara. Títo humanoidi ľudí privítajú a umožnia im kolonizáciu. Centrom života Jocara je uctievanie božstiev a vedú ľudí k podobnému rozhodnutiu. Po drastickom stretnutí jedného z ľudí s "božstvom", Lazarus Long príde na omyl, ktorý spočíval v ich mylnom predpoklade, že humanoidov považovali za najvyššie bytosti. Popritom sú iba čímsi podobným domestikovaným zvieratám a skutočným vrcholom tvorstva sú "bohovia". Po veľmi krátkom čase sú práve týmito bytosťami odoslaní na ďalšiu planétu, ktorá je podobná a je obývaná malými bytosťami s kolektívnym vedomím, ktoré dokážu vedome ovládať svoje prostredie. Ľudia majú na planéte život plný blahobytu, ale dve udalosti zmenia ich postoj: druhý najstarší človek, Mary Sperlingová sa zjednotí s mysľou planéty a tým získa "nesmrteľnosť" a neskôr bytosti geneticky upravia novonarodené dieťa Marion Schmidt. Toto rozdelí kolonistov na dve skupiny - jedna sa rozhodne zostať a druhá sa vráti späť na Zem. Keďže sa kolonistom podarilo pomocou obyvateľov planéty vyriešiť problém nadsvetelnej rýchlosti, vracajú sa na Zem v oveľa kratšom čase. Napriek tomu na Zemi uplynulo vyše 75 rokov. Po počiatočných obavách sa kontaktujú s obyvateľmi; ľudstvo medzitým vyriešilo problém dlhovekosti a Zem zápasí s preľudnením. Preto privítajú technológiu kozmického pohonu a otvorí to dvere pre kolonizáciu vesmíru.
Labé

Labé môže byť:
Multikulturalizmus

Multikulturalizmus (najmä vo význame a) staršie aj kultúrny pluralizmus) môže byť:
Charakteristika.
Multikulturalizmus je živý v štátoch, v ktorých obyvatelia pochádzajú z rozdielneho kultúrneho prostredia a v niektorých z nich sa uplatňuje aj ako konkrétna politika štátu. Cieľom je politicky zjednotiť všetkých občanov bez ohľadu na ich pôvod, rasu či presvedčenie, a to tak, že si pokiaľ možno zachovajú svoje kultúrne odlišnosti.
Kritika.
Politika multikulturalizmu sa niekedy stáva terčom kritiky a hovorí sa aj o tom, že tento prístup zlyhal. Takéto stanovisko zaujala nemecká kancelárka Angela Merkelová na zjazde mladých členov CDU v Postupime, keď vyhlásila, že sa "„neosvedčila ... stratégia, podľa ktorej sa ľuďom z rôzneho kultúrneho prostredia umožnilo žiť vedľa seba bez toho, aby sa integrovali.“" a že "„snahy Nemecka vytvoriť multikultúrnu spoločnosť totálne zlyhali“". Zo slovenských politikov sa k myšlienkam multikulturalizmu vyjadril kriticky Daniel Lipšic, Robert Fico
 a Miroslav Lajčák .
Eana

Eana alebo Eanna alebo E-ana (doslova "Dom nebies") bol posvätný (kultový) okrsok s chrámovým komplexom uprostred mesta Uruk. Ako okrsok s monumentálnymi stavbami vznikol asi v druhej polovici 4. tisícročia pred Kr. (Uruk VI), vo svojej typickej podobe zanikol niekedy počas obdobia Uruk III (teda okolo 3000 pred Kr.), ale ako významné centrum okolia existoval až zhruba do 6. stor. pred Kr. Bol zasvätený bohyni Inanna (Ininni, Ištar). Zahŕňal paláce so stenami zdobenými mozaikami tvorenými zasúvateľnými tyčinkami. Mnohé z týchto budov dosahovali obrovské rozmery a plochu do 4000 m2.
Ninegal

Ninegal resp. neskôr Ninegalla (po sumersky; po babylonsky Belet-ekallim, po churritsky Wel-tigalli / Fel-digalli, po ugaritsky Pen-digalli alebo Blt-bhtm) bol spočiatku epiteton v sumerskej mytológii znamenajúci "Pani paláca". Mohol sa vzťahovať na všetky ženské bohyne, ktoré mali súvis s palácom. Neskôr (obdobie Ur III) bol výraz stotožnený najmä s bohyňou Inanna. V iných oblastiach bol stotožnený s bohyňou Nungal.
Slabozubce

Slabozubce (iné slovenské názvy pozri nižšie; lat. "Xenarthra", "Edentata") je veľký taxón (najčastejšie hodnotený ako nadrad) cicavcov. Zo žijúcich živočíchov sem zaraďujeme mravčiare, pásavce a leňochy. Staršie boli slabozubce definované širšie - pozri nižšie.
Slovenské názvy.
Slovenské názvy tohto taxónu sú: slabozubce, slabozubcotvaré, chudozubé, chudozubce, málozubce. Zastarané slovenské názvy sú: "chudozubí", "bezzubce", "bezzubci", "bezzubí".
Systematika.
slabozubce (Xenarthra) :
V starších textoch taxón Edentata (ale nie Xenarthra), ktorý sa po slovensky vtedy spravidla nazýval "chudozubce" či "bezzubce", zahŕňal aj dnešné samostatné taxóny šupinovce (Pholidota) a ešte staršie aj hrabáče (Tubulidentata) a kloakovce (Monotremata) ; tento článok sa uvedenými taxónmi nezaoberá - o nich pozri samostatné články.
Výskyt.
Vyskytujú sa od juhu USA až po Južnú Ameriku.
Charakteristika.
Slabozubce sú výzorovo veľmi rozdielne, ale spája ich malý mozog, redukovaný chrup a hlavne nezvyčajné spoje na chrbtici.
Medzi hlavný znak slabozubcov patria zvláštne kĺby medzi stavcami v spodnej časti chrbtice - "xenartrálne spoje". Tieto spoje zabezpečujú osobitú oporu. Mravčiare sa vyznačujú dlhým trubicovitým rypákom, pásavce zase svojim ochranným pancierovitým pokryvom z tvrdej kože na hlave, chrbte, končatinách a bokoch. Medzi telesné znaky leňochov patrí dlhá hrubá srsť a okrúhla krátka hlava.
Majstrovstvá Európy vo volejbale mužov 2011

Majstrovstvá Európy vo volejbale mužov 2011 boli 27. majstrovstvá Európy vo volejbale mužov. Bolo to najvyššie kontinentálne podujatie CEV vo volejbale v roku 2011, ktoré sa konalo za účasti 16 tímov. Konalo sa od 10.9.18. septembra 2011 v štyroch mestách v Rakúsku a Česku: Viedeň, Innsbruck, Praha a Karlove Vary. Po druhýkrát sa tak ME konali v dvoch hostiteľských štátoch, keď predtým to bolo v 2005 v Taliansku a Srbsku a Čiernej Hore. Prvých 5 tímov si zabezpečilo priamu účasť aj na budúce ME 2013 v Dánsku a Poľsku.
Kandidatúra.
Na usporiadanie 27.ME kandidovalo 7 krajín:
" (víťaz)
Delfínovité

Delfínovité (neformálne: delfíny; zastarano: "pľúskavice", "pľuskavice", "pluskavice", "plieskavice"; lat. Delphinidae) sú čeľaď bezkosticovcov. Väčšina rodov z tejto čeľade (pozri nižšie) sa po slovensky volá delfín. 
Charakteristika.
Sú to veľké morské živočíchy prispôsobené trvalému životu vo vode; ich telo anatomicky pripomína ryby. Sú dravé. Majú veľký, dobre vyvinutý mozog. Živia sa rybami. Veľa druhov je na pokraji vyhynutia. V antickom Grécku bol delfín posvätným zvieraťom. V antickom umení bol delfín zobrazovaný ako atribút Poseidona.
Systematika.
Rozsah taxónu.
Súčasný najčastejší rozsah taxónu je uvedený nižšie v kapitole Zjednodušená systematika. V tejto kapitole ho pracovne označíme ako "delfínovité A".
Staršie sa v literatúre vyskytujú najmä takéto odchylné (teda voči delfínovitým A užšie či širšie) vymedzenia čeľade delfínovité: 
Zjednodušená systematika.
Delfínovité:
Sviňuchovité

Sviňuchovité (lat. "Phocoenidae", "Phocaenidae") je čeľaď bezkosticovcov. Staršie sa zaraďovala ako súčasť čeľade delfínovité. Všetky rody z tejto čeľade sa po slovensky volajú sviňucha (posledné dva rody sa alternatívne volajú delfín).
Vorvaňovcovité

Vorvaňovcovité (lat. "Ziphiidae" alebo "Hyperoodontidae") je čeľaď bezkosticovcov. Rody z tejto čeľade sa po slovensky volajú vorvaňovec.
Zjednodušená systematika.
Vorvaňovcovité:
Delfínovcovité

Delfínovcovité (lat. Platanistidae) je čeľaď bezkosticovcov. Staršie (t. j. v širšom zmysle) zahŕňala aj taxóny z čeľadí Lipotidae, Pontoporiidae a Iniidae.
Systematika.
Delfinovcovité:
Lipotidae

Lipotidae je čeľaď bezkosticovcov.
Iniidae

Iniidae je čeľaď bezkosticovcov.
Pontoporiidae

Pontoporiidae je čeľaď bezkosticovcov.
Narvalovité

Narvalovité (lat. "Monodontidae" alebo "Delphinapteridae") je čeľaď bezkosticovcov.
Denebola

Denebola môže byť:
Vorvaňovité

Vorvaňovité (staršie: "vorvane"; lat. "Physeteridae") je čeľaď bezkosticovcov. Recentné rody z tejto čeľade sa po slovensky volajú vorvaň. Rod "Kogia" a príbuzné rody sa niekedy vyčleňuje ako samostatná čeľaď Kogiidae.
Zahŕňa veľké množstvo vyhynutých druhov. Recentné sú iba nasledujúce rody a druhy:
Vorvaň

Vorvaň môže byť:
Vorvane môže byť:
Tatranka

Tatranka môže byť:
Alejandro (singel)

„Alejandro“ je tretí singel americkej popovej speváčky Lady Gaga z jej druhého EP albumu "The Fame Monster "(2009). Singel bol vydaný 20. apríla 2010.
Externé odkazy.
Oficiálny videoklip k pesničke
Delfín južný

Delfín južný môže byť:
Beluga

Beluga môže byť:
Lepidlo

Lepidlo alebo lep je látka, ktorá umožňuje priľnutie, prilepenie povrchov pevných predmetov a tým ich pevné spojenie. Lepidlo môžu tvoriť prírodné zmesi alebo syntetické materiály. Využíva sa v dielňach, kanceláriách, v domácom použití, v drevospracujúcom priemysle, chemickom priemysle…
Plutokracia

Plutokracia je forma vlády, v ktorej sa moc sústreďuje do rúk bohatej vrstvy ľudí, respektíve vyššej triedy. Väčšinou ide o formu oligarchie.
Etymológia.
Termín "plutokracia" pochádza z gréckych slov "ploutos" (bohatý) a "kratein" (vládnuť), teda plutokracia znamená vláda bohatých.
Dejiny.
Plutokraciami boli viaceré staroveké mestské štáty antického Grécka (napr. Atény). Boli nimi tiež niektoré mestské štáty stredovekého Talianska (Benátky, Janov, Florencia), ktoré sa sami označovali ako republiky, ale v ktorých chudobná vrstva obyvateľstva (nižšia trieda) nemali politické práva.
Aj niektoré feudálne či demokratické štáty zavádzali opatrenia, ktoré obmedzovali politickú moc chudobných (resp. nižšej triedy) alebo zvyšovali politickú moc bohatých (napr. možnosť si kúpiť politickú funkciu, volebný cenzus a pod.).
Ford Focus

Ford Focus je osobný automobil nižšej strednej triedy vyrábaný automobilkou Ford od roku 1998. Model je priamym nástupcom modelovej rady Escort, vyrábanej v rokoch 1968 – 2000 v 7. generáciách. Hlavnými konkurentmi modelu sú na európskom trhu automobily Volkswagen Golf, Opel Astra a Renault Mégane. 
Ford Focus je považovaný z pohľadu jazdných vlastností za etalón v segmente nižšej strednej triedy. Zásluhu na tom má efektívne navrhnutý a vyladený podvozok, ktorý poskytuje vozidlu vysokú mieru stability a istoty, no zároveň dokáže odfiltrovať nerovnosti a poskytnúť posádke komfortnú jazdu.
Focus sa vyrába ako troj- a päťdverový hatchback, sedan a kombi, druhej generácii pribudla aj verzia kupé-kabriolet. Od Focusu je odvodené kompaktné MPV Ford C-MAX a SUV Ford Kuga.
Focus MK I. (1998-2004).
Od roku 1998 sa Focus vyrábal ako hatchback, o rok neskôr pribudla verzia sedan a kombi. V roku 2001 prešiel model faceliftom, ktorý sa podpísal pod presun blinkrov do predných svetlometov. Od roku 2002 obohatila ponuku športová verzia ST a o rok neskôr ešte výkonnejšia RS. V roku 2004 bol model nahradený druhou generáciou, hoci výroba prebiehala až do roku 2005.
Focus MK II. (2004 – 2011).
Druhá generácia Ford Focus Mk II (MK 2 kód C307) prišla v roku 2004 a vznikla na novej podvozkovej platforme Ford C1. Upravenú platformu Ford C1 používa i Volvo C30, S40, V50 a C70, Mazda 3, Mazda 5 a Ford C-Max a Kuga. Focus bol na trh uvedený v rovnakých prevedeniach ako predchádzajúca generácia, teda 3- a 5-dverový hatchback, sedan a kombi. Sedan a športová verzia ST prišli na trh v roku 2005.
Focus MK III. (2011 – dodnes).
Najnovšia generácia Fordu Focus bola predstavená na autosalóne Detroite. Automobil bude vyrábaný ako 4-dverový sedan a 5-dverový hatchback. Novinkou boli nové preplňované zážihové motory 1,6 SCTi a 2,0 SCTi kategórie EcoBoost. Naftové motory 1,6 TDCi - 2,0 TDCi prešli modernizáciou a k pohodliu prispejú i nová automatická dvojspojková prevodovka PowerShift.
Focus tretej generácie bol obohatený aj o nové prvky príplatkovej výbavy, ako napríklad bezkľúčový prístup, automatické ovládanie diaľkových svetiel, systém varovania pri opustení jazdného pruhu, adaptívny tempomat a pod.
Edward Drinker Cope

Edward Drinker Cope (* 28. júl 1840, Philadelphia, Pensylvánia – † 12. apríl 1897, tamže) bol americký anatóm a paleontológ, jeden z najvýznamnejších objaviteľov dinosaurov v 19. storočí.
Celkom opísal ohromný počet vyše 1 000 nových druhov živočíchov, z toho 56 druhov dinosaurov, vrátane mnohých všeobecne známych (Camarasaurus, Amphicoelias alebo Coelophysis). Je tiež jedným z dvoch hlavných aktérov tzv. vojny o kosti, ktorá sa odohrávala v 70. až 90. rokoch 19. storočia a kedy súperil o čo najväčší počet novo objavených druhov dinosaurov s paleontológom Othnielom Charlesom Marshom. Pred ich érou bolo známe len niekoľko málo rodov dinosaurov, predovšetkým z Európy, po ich ére stúpol počet známych dinosaurov do stoviek. Obaja sú tak právom považovaní za velikánov paleontologickej vedy.
Koncentračný tábor Terezín

Koncentračný tábor Terezín bol nacistický koncentračný tábor v českom opevnenom meste Terezín (nem. Theresienstadt) v okrese Litoměřice. Pevnosť Terezín zriadil cisár Jozef II. koncom 18. storočia (začiatok výstavby v roku 1780) ako pevnosť pre zaistenie dolného toku rieky Ohře do Labe. Pevnosť sa delí na dve časti "Veľkú pevnosť" a "Malú pevnosť". Po obsadení Čiech a Moravy z nej nacisti vytvorili koncentračný tábor. V roku 1940 bola v "Malej pevnosti", ktorá bola predtým dlhodobo využívaná ako väznica, zriadená väznica gestapa a v novembri 1941 vznikol vo Veľkej pevnosti zberný a tranzitný tábor určený predovšetkým pre židovské obyvateľstvo Čiech a Moravy. Po konferencii vo Wannsee boli do tábora od roku 1942 deportovaní Židia z Tretej ríše a ostatných obsadených krajín (vrátane Slovenska). Koncentračný tábor Terezín sa na krátky čas stal nástrojom nacistickej propagandy, počas ktorého bol rôznym zahraničným návštevníkom predvedený ako „príkladné sídlisko Židov“. Tento tábor spĺňal štyri hlavné úlohy. Bol väznicou gestapa, tranzitný tábor, slúžil v rámci židovskej otázky na likvidáciu ľudí a dočasne nemeckej propagande ako príkladné sídlisko a geto pre starých ľudí (v ktorom si smeli kúpiť majetok).
Malá pevnosť.
Počas okupácie Čiech a Moravy Treťou ríšou bolo v júni 1940 v Malej pevnosti zriadené väzenie Gestapa. Nacisti využili infraštruktúru, ktorú mali k dispozícii a miesto vylepšili. Prestavali ho na prvok likvidačného a represívneho mechanizmu. Väznica bola spravovaná z Prahy. Najprv boli väznení len väzni mužského pohlavia. Po atentáte na zastupujúceho ríšskeho protektora Reinharda Heydricha bolo v júni 1942 zriadené ženské oddelenie. K trom väzenským dvorom pribudol v roku 1943 štvrtý, ktorý bol určený pre mužských zajatcov. Medzi rokmi 1940 a 1945 bolo z rôznych pracovísk gestapa do Terezína poslaných 27000 mužov a 5000 žien, najprv zadržaní z Prahy, potom z celých Čiech a od roku 1944 z Moravy. Prevažnú časť uväznených tvorili Česi, medzi nimi hlavne odporcovia nacistického režimu. V posledných rokoch pribúdali občania ZSSR, Poliaci, občania Juhoslávie a ku koncu vojny zajatci z radov spojeneckých vojsk. Okolo 8000 ľudí prišlo o život v iných koncentračných táboroch, do ktorých boli odtiaľto deportovaní a 2500 ľudí zomrelo na následky mučenia, chorôb a ťažkých pracovných a životných podmienok. 250 väzňov bolo popravených priamo v pevnosti. Veliteľ väznice bol od jej zriadenia SS-Hauptsturmführer Heinrich Jöckel, ako podriadený "Höheren SS- und Polizeiführer von Böhmen und Mähren (HSSPF)" v Prahe.
Post-disco

Post-disco je žáner elektronickej hudby (najmä diska), ktorý sa vyvinul na prelome sedemdesiatych a osemdesiatych rokoch v Spojených štátoch. Toto obdobie je charakterizované rysmi experimentálnej a elektronickej hudby, keď v disko hudbe "zavládol" sampler, sekvencer, bicí automat, syntetizér aj iné elektronické hudobné nástroje. Post-disco malo vplyv na dance-pop, dance-rock, alternative dance, boogie, freestyle. Vplyvom dub dalo post-disko vzniknúť house štýlu.
Medzi post-disco hudobníkov patria Evelyn "Champagne" Kingová, D. Train, Rick James, Patrice Rushen, Thelma Houston. Medzi hudobných producentov patria Kashif, Arhur Baker, Nick Martinell, François Kevorkian, Larry Levan. 
Pet Shop Boys, Madonna, New Order tiež vychádzali z tohto žánru.
D. Train

D. Train (tiež D-Train) bola americká R&amp;B skupina, ktorá zaznamenala niekoľko hitov v "Billboard" Dance a R&amp;B rebríčkoch. 
D. Train sa skladala z Jamesa "D. Train" Williamsa, Huberta Eaves III. Ich najväčšími Dance hitmi sú "You're the One For Me" (#1), "Keep On" (#2) a cover napísaný duom Burt Bacharach/Hal David, "Walk on By" (#45).
Prelude Records

Prelude Records bola americká nezávislá nahrávacia spoločnosť založená v New York City, v štáte New York.
Spoločnosť založil a viedol Marvin Schlacter.
Najväčšími hitmi Prelude Records boli "In the Bush" od Musique (1978), "Come to Me" od France Joli (1979), "A Little Bit Of Jazz" od Nick Straker Band a "Must Be the Music" od Secret Weapon (1981).
Unlimited Touch

Unlimited Touch bola americká post-disco skupina, ktorá sa preslávila Billboard Dance hitmi ako "I Hear Music in the Streets" a "Searching to Find the One".
Imagination

Imagination je anglické soul a funk trio, ktoré zaznamenalo niekoľko hitov v 80. rokoch 20. storočia. Imagination sa skladala z Leee Johna (narodený 23. júna 1957), Ashley Ingrama (narodený 27. novembra 1960), Errola Kennedyho (narodený 9. júna 1953). Imagination bola vytvorená v roku 1981.
Medzi ich najväčšie hity patria "Just an Illusion" (#2), "Body Talk" (#4) a "Music and Lights" (#5).
Gwen Guthrie

Gwen Guthrie (* 9. júl 1950 – † 3. február 1999) bola americká speváčka-skladateľka, ktorá spievala vokály v pozadí umelcom ako Aretha Franklin, Billy Joel, Stevie Wonder, Madonna. Medzi jej hity patrí "Peanut Butter" a "Ain't Nothin' Goin' on But the Rent". 
Zomrela na rakovinu maternice v roku 1999.
Clodius Albinus

Clodius Albinus (* približne 140 až 150, Hadrumentum, severná Afrika – † 19. február 197, Lugdunum, Galia), , bol rímsky cisár, ktorý vládol v rokoch 193 až 197, ako caesar (193–196) a neskôr ako augustus (196–197).
Pop Scop

Pop Scop je prvý štúdiový album slovenskej rockovej skupiny Burčiak z roku 1981. Ako speváci na ňom hosťujú viacerí slovenskí interpreti. 
Autorstvo.
Hudba:
Texty:
Frontman

Frontman je vedúci hudobník (prípadne spevák) hudobnej skupiny. Sú tomu napríklad Bono z U2, Mick Jagger z The Rolling Stones, Joey Tempest z Europe. 
Referencie.
Detroit techno

Detroit techno je štýl elektronickej hudby, ktorý vznikol v 80-tych rokoch v Detroite. 
Medzi inovátormi žánru sú Juan Atkins, Derrick May a Kevin Saunderson.
Brancasaurus

Brancasaurus je vyhynutý rod dlhokrkých plesiosaurov zo skupiny Leptocleididae, ktoré sa vyskytovali v období spodnej kriedy asi pred 135 miliónmi rokov (stupeň berias) na území dnešného Nemecka. 
Rod dnes zahŕňa jediný druh - Brancasaurus brancai, pomenovaný Wegnerom v roku 1914 na počesť nemeckého paleontológa Wilhelma von Brancu.
Charakteristika.
Tento morský plaz je známy vďaka takmer kompletnej koste, nájdenej blízko mestečka Gronau, na západe Nemecka. Celková dĺžka tela bola v porovnaní s inými plesiosaurami pomerne malá (napr. Elasmosaurus), nanajvýš 3,5 metra. Podobne ako všetky plesiosaury, aj Brancasaurus mal štyri plutvy, dlhý krk a malú hlavu vyzbrojenú ostrými zubami. Na rozdiel od Elasmosaura, jeho krk nebol mimoriadne predĺžený a mal len 37 krčných stavcov (pre porovnanie - Elasmosaurus ich mal viac ako 70).
Chicago house

Chicago house je subžáner housu, ktorý patrí medzi najmladšie štýly housu. Termín "house" bol vymyslený v klube "The Warehouse", v meste Chicago, štát Illinois.. 
Chicago house zahŕňa staršiu produkciu ako napríklad "On &amp; On" (1984) od Jesse Saundersa, aj "Jack Your Body" (1987) od Steve "Silk" Hurley. 
Chicago house malo tiež vplyv aj na deep house a acid house. Medzi deep house variantu patria "Can You Feel It?" (1986) od Larry Heard ako 'Mr. Fingers'; medzi acid house variantu patrí "Acid Trax" (1986) od Phuture.
Juan Atkins

Juan Atkins (* 9. december 1962, Detroit, Michigan, USA) je americký hudobník. Je považovaný za pôvodcu techno hudby, zvlášť žánru Detroit techno spolu s Derrickom Mayom a Kevinom Saundersonom. Táto trojica, niekedy nazývaná ako Belleville Three, navštevovala spoločne strednú školu v Belleville, blízko Detroitu.
Mladosť.
Atkins sa narodil v Detroite v štáte Michigan v USA, ako syn koncertného podporovateľa. V mladosti sa učil hrať na kontrabas, bicie a "malú sólovú gitaru". Atkins spolu so svojimi kamarátmi zo školy Derrickom Mayom a Kevinom Saundersonom, pravidelne ladili stanicu WGPR aby počúvali skladbu „The Electrifying Mojo“ od DJa Charlesa.
Vo svojich šestnástich rokoch počul prvýkrát elektronickú hudbu, a táto skúsenosť mu zmenila život. V rozhovoroch koncom 90. rokoch si spomenul na zvuk syntetizátorov podobný "pristávaniu UFO". Skoro nato si zaobstaral prvý vlastný syntetizátor a upustil z hry na funkový kontrabas.
Yellow Magic Orchestra

Yellow Magic Orchestra bola japonská elektronická hudobná skupina, založená v roku 1978. Yellow Magic Orchestra sa skladala z Haruomi Hosono (細野 晴臣), Yukihiro Takahashi (高橋 幸宏) aj Ryuichi Sakamoto (坂本 龍一).
J-pop

J-pop (kat. ジェイポップ, róm. "jeipoppu"), celým názvom "Japanese pop [music]", tzn. Japonská popová hudba; hudba japonských interpretov a interpretov japonského pôvodu. Priemysel j-popu patrí medzi najväčší hudobný priemysel na svete hneď po Spojených štátoch.
Dejiny.
Najskôr sa termín používal na pomenovanie japonských hudobníkov, ktorí hrali "západne" tzn. západným štýlom, no napokon žáner "pokryl" aj rockovú aj inú tvorbu. Mitsuhiro Hidaka zo skupiny AAA povedal v interview, že j-pop bol odvodený zo štýlu eurobeat.